CELEX: C2007/056/06
Language: bg
Date: 2007-03-10 00:00:00
Title: Дело C-48/05: Решение на Съда (първи състав) от 25 януари 2007 г. (искане за преюдициално заключение от Landgericht Nürnberg-Fürth) — Adam Opel AG/Autec AG (Препращане за преюдициално заключение — Марка — Член 5, параграф 1, буква а) и параграф 2, и член 6, параграф 1, буква б) от Първа директива 89/104/ЕИО — Право на притежателя на марка да забрани на всяко трето лице да използва идентичен или сходен с марката знак — Регистрирана марка за автомобили и за играчки — Възпроизвеждане на марката от трето лице върху умалени модели на автомобили от тази марка)

10.3.2007   
            
            
               BG
            
            
               Официален вестник на Европейския съюз
            
            
               C 56/4
            
         Решение на Съда (първи състав) от 25 януари 2007 г. (искане за преюдициално заключение от Landgericht Nürnberg-Fürth) — Adam Opel AG/Autec AG
   (Дело C-48/05) (1)
   
   (Препращане за преюдициално заключение - Марка - Член 5, параграф 1, буква а) и параграф 2, и член 6, параграф 1, буква б) от Първа директива 89/104/ЕИО - Право на притежателя на марка да забрани на всяко трето лице да използва идентичен или сходен с марката знак - Регистрирана марка за автомобили и за играчки - Възпроизвеждане на марката от трето лице върху умалени модели на автомобили от тази марка)
   (2007/C 56/06)
   Език на производството: немски
   Препращаща юрисдикция
   Landgericht Nürnberg-Fürth
   Страни в главното производство
   
      Ищец: Adam Opel AG
   
      Ответник: Autec AG
   
      Встъпила страна: Deutscher Verband der Spielwaren-Industrie eV
   Предмет
   Искане за преюдициално решение — Landgericht Nürnberg-Fürth — Тълкуване на чл. 5, параграф 1, буква а) и чл. 6, параграф 1, буква б) от Директива 89/104/ЕИО на Съвета от 21 декември 1988 година за сближаване на законодателствата на държавите-членки относно марките (ОВ L 40, стр. 1) — Право на притежателя на марка да забрани използването ѝ от трети лица — Възпроизвеждане на логото на производител на автомобили върху умалени модели на автомобили
   Диспозитив
   
               1.
            
            
               Когато марката е регистрирана както за автомобили, във връзка с които е известна, така и за играчки, поставянето от трето лице, без да има разрешение от притежателя на марката, на идентичен на марката знак върху умалени модели на автомобили от същата марка, с оглед на точното им възпроизвеждане, и пускането на пазара на споменатите умалени модели:
               
                           —
                        
                        
                           представляват, по смисъла на член 5, параграф 1, буква а) от Първа директива 89/104/ЕИО на Съвета от 21 декември 1988 година за сближаване на законодателствата на държавите-членки относно марките, използване, което притежателят на марката има право да забрани, ако с него се накърняват или е възможно да се накърнят нейните функции като регистрирана марка за играчки;
                        
                     
                           —
                        
                        
                           представляват, по смисъла на член 5, параграф 2 от същата директива, използване, което притежателят на марката има право да забрани, когато предвидената в тази разпоредба закрила е въведена в националното право, ако използването без основателна причина извлича неоснователно полза от отличителния характер или известността на марката в качеството ѝ на регистрирана марка за автомобили, или им нанася вреда.
                        
                     
         
               2.
            
            
               Когато марката е регистрирана конкретно за автомобили, поставянето от трето лице, без разрешение на притежателя ѝ, на идентичен на марката отличителен знак върху умалени модели на автомобили от същата марка, с оглед на точното възпроизвеждане на тези автомобили, и пускането на въпросните модели на пазара не представляват използване на указание за дадена характеристика на тези умалени модели по смисъла на член 6, параграф 1, буква б) от Директива 89/104.
            
         
      (1)  ОВ C 82, 2.4.2005 г.